Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 ก.พ. 2559

แนวรับ 1,274 จุด ยังทำงานได้ดี…คาด กนง.คงดอกเบี้ยที่ 1.50%
ดัชนี SET อยู่ที่ 1,277 จุด -7.69 จุด -0.60% ปริมาณซื้อขาย 19,783  ลบ.
แนวรับ : 1,274 / 1,260   แนวต้าน : 1,285 / 1,296
 
สรุปทิศทางและแนวโน้มตลาด
แนวรับ 1,274 จุด ยังทำงานได้ดี แม้ตลาดหุ้นโลกปรับลดลงแรง: SET ปรับลดลงแรงตั้งแต่เปิดตลาด ตามการปรับลดลงของตลาดหุ้น Dow Jones และราคาน้ำมัน อย่างไรก็ดีแนวรับที่ 1,274 จุด อิงเส้นค่าเฉลี่ย 1 เดือน ยังทำงานได้ดี และเริ่มมีการ Rebound ตามมา โดยเรามองการ “พักฐาน” ของ SET  อยู่ในรูปแบบ Sector Rotation มายังกลุ่มหุ้น 2nd-Tier อย่างกลุ่มโรงพยาบาล กลุ่มโรงแรม และกลุ่ม Micro Finance ต่อเนื่องจากเมื่อวานนี้
Sector Rotation ไปที่กลุ่มโรงพยาบาล โรงแรม และ Micro Finance: คาดการ “พักฐาน” ของ SET อยู่ในรูปแบบ Sector Rotation ไปยังกลุ่มโรงพยาบาล โรงแรม และ Micro Finance ดังนี้:-
กลุ่มโรงพยาบาล: “ซื้อ” CHG (ต้าน 2.66/2.80) ผลการดำเนินงานเติบโตเด่น จากปีก่อนและ ไตรมาสก่อนใน ไตรมาส4/58 และเติบโตเด่น 26% ปี 2016 จากการขยายโรงพยาบาลต่อเนื่อง และ “ซื้อ” BH (ต้าน 237/250) คาดการณ์กำไรเติบโตดี จากปีก่อน ราคาหุ้นฟื้นตัวยกฐาน
กลุ่มโรงแรม: ราคา CENTEL (ต้าน 41.25) MINT (ต้าน 34.25/36.5) พักฐาน 8-11% ในช่วงเดือน ม.ค.ที่ผ่านมา ใกล้แนวรับทางเทคนิคแล้ว ขณะที่คาดการณ์กำไร ไตรมาส4/58-59 ออกมาดี เนื่องจากเป็นช่วง High Season ของธุรกิจโรงแรม ขณะที่ MINT มีกำไรจากการขาย Villa ที่ภูเก็ตด้วย
กลุ่ม Micro Finance: “ซื้อ” SAWAD MTLS คาดการณ์กำไรเติบโตแกร่ง จากปีก่อนจากการเติบโตสินเชื่อ, NIM ขยายตัว, ขณะที่ NPL ยังไม่ใช่ปัญหา รวมไปถึง “ซื้อ” GL การขยายธุรกิจในกัมพูชาเป็นปัจจัยหนุน Growth ต่อเนื่องในปี 60-61
กนง.คงดอกเบี้ยที่ 1.50%: การประชุม กนง.วันนี้ คาดคงดอกเบี้ยที่ 1.50% จากเศรษฐกิจที่ยังขยายตัวต่ำ แรงกดดันเงินเฟ้อน้อย เป็นปัจจัยบวกต่อหุ้นกลุ่ม Micro Finance ต่อเนื่อง แนะนำ “ซื้อ” SAWAD MTLS และ GL ที่ผลการดำเนินงาน ไตรมาส4/58 จะออกมาดีด้วย
 
หุ้นที่น่าสนใจทางเทคนิค
CPALL “ซื้อ” ราคาหุ้นแกว่งยกฐานสูงขึ้นทำรูปแบบกรอบสามเหลี่ยมด้านเท่า พร้อมปริมาณการซื้อขายเพิ่มสูงขึ้นชัดเจน สอดคล้องกับ MACD ตัด Signal ขึ้นมีแนวโน้มใกล้บวก กำลังทดสอบแนวต้านแรกที่ 42.50 บาท ผ่านได้มีแนวต้านถัดไปที่ 44.00 บาท
RS “ซื้อ” ราคาหุ้นเริ่มมีจังหวะดีดตัวขึ้นอีกครั้งหลังพักตัว ด้วยแท่งเทียน Rising Method พร้อมปริมาณการซื้อขายเพิ่มสูงขึ้น สอดคล้องกับเส้นค่าเฉลี่ยระยะสั้นทำ Golden Cross สนับสนุนแนวโน้มขึ้น และ MACD มีแนวโน้มพลิกเป็นบวก เป็นจังหวะซื้อเก็งกำไร มีแนวต้านแรกที่ 9.75 บาท และถัดไปที่ 10.20 บาท
ECL “ซื้อ” ราคาหุ้นยกฐานสูงขึ้นทะลุกรอบการพักฐานขาขึ้นระยะสั้น พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD กลับเป็นบวก และ ADX ชี้ขึ้นสนับสนุนแนวโน้ม เป็นจังหวะซื้อเก็งกำไร แนวต้านแรกที่ 2.04 บาท ถัดไปที่ 2.10 บาท